Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1992. évi XXIII. törvény 71. §-a (2) bekezdésének a) pontja,
Paragraph Index: 647

3. A Felügyelő Bizottság tagjainak jogállása, felelőssége 3.1. Az FB tagját — jogállását tanúsító — igazolvánnyal kell ellátni, melyet megbízásának megszűnésekor vissza kell vonni. Az FB tagja a törvényben és az ügyrendben meghatározott jogosítványának gyakorlása során igazolványát köteles felmutatni. 3.2. Az FB tag jogai: — részt vehet és szavazhat az FB ülésein, — írásos és szóbeli előterjesztéseket tehet az FB ülés napirendjére, valamint a meghívottakra vonatkozóan, — írásos és szóbeli indítványt, határozati javaslatokat tehet az FB-nek — napirend előtti felszólalás jogával élhet, — betekinthet az EBÖ és szervei, valamint az FB bármely dokumentumába, — írásos indoklással kezdeményezheti az FB összehívását az 5.2. pont szerinti feltétel mellett, — az FB hatáskörébe tartozó vizsgálatokat, ellenőrzéseket kezdeményezhet, azokban tevőlegesen részt vehet, — tanácskozási joggal részt vehet az EBÖ Közgyűlésén, annak napirendjére indítványt tehet, — részt vehet az EBÖ Koordináló Testülete, valamint bizottságai tagozatai ülésein. 3.3. Az FB tag kötelezettségei: — köteles az FB ülésein — a meghívóban rögzített időpontban — megjelenni és munkájában konstruktívan részt venni, — köteles az FB üléseiről történő távolmaradást bejelenteni, és az FB Elnökének indokolni, — köteles a személyével kapcsolatos összeférhetetlenséget az ok bekövetkezése napját követő három napon belül az FB elnökének bejelenteni, — köteles a személyével kapcsolatosan felmerült etikai összeférhetetlenség esetén mandátumáról lemondani, — köteles az önkormányzat és szervei működésével kapcsolatban tudomására jutott jogsértésekről az FB-t tájékoztatni. 3.4. Az FB tagjának megbízatása megszűnik: — az FB megbízatása lejártával, — a tag halálával, — lemondással, — visszahívással, — összeférhetetlenség megállapításával, — az FB feloszlatásával.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes